Lav et referat af nedenstående tekst:

Tekst:
Kort efter klokken 10 lagde kongeskibet Dannebrog endelig til i Hobro, hvor Hendes Majestæt Dronning Margrethe dagen igennem skal på opdagelse i byen. Besøget i Hobro er kongeskibets andet stop på årets sommertogt, og der er sammensat et tætpakket program for majestæten, der har hele 11 punkter på dagens program. Efter modtagelsen på havnen i Hobro, hvor en 12 årig blomsterpige fra byen var den første til at give dronningen hånden samt en flot buket, tog borgmester Mogens Jespersen imod og ledsagede hende til Det Røde Pakhus, hvor den officielle modtagelse skulle finde sted. Efterfølgende gik turen i karet gennem byen med Gardehusarregimentets Hesteeskadron som fortrop. Kursen var sat mod kunstbygningen Kunstetagerne, hvorefter dronningen skal møde ældre og frivillige på Biecentret inden hendes frokost på Hotel Amerika. TV2 Nord følger hele dagen i hælene på dronningen, og slutter dagen af med en særudgave af Fokus - direkte fra havnen i Hobro, hvor Kongeskibet ligger til kaj. Dronningens sidste gøremål torsdag aften er en festmiddag på kongeskibet, hvor blandt andre borgmester Mogens Jespersen deltager. For alle, der er så uheldige ikke at have modtaget en kongelig invitation - og det gælder desværre også TV2 Nord - er der på havnen folkelige festligheder med musik og underholdning for alle. Fredag sætter Kongeskibet så kurs mod Mariager, hvor dronningen har program til klokken 13.

Referat:
Dronningen er velankommet til Hobro, hvor der venter hende et tætpakket program, som en del af kongeskibets sommertogt.